146.03 REGOLAMENTI DWAR L-AĠENZIJA GĦALL-PAGAMENT I L-AVVIŻ LEGALI 126 tal-2004, kif emendat bl-Avviżi Legali 195 tal-2005, 294 tal-2007, 508 tal-2010, 182 tal-2011, u 18 tal-2012, 45 tal-2013. u 296 tal-2014. L-AVVIŻ LEGALI 126 tal-2004, kif emendat bl-Avviżi Legali 195 tal-2005, 294 tal-2007, 508 tal-2010, 182 tal-2011, u 18 tal-2012, 45 tal-2013. u 296 tal-2014. 1. It-titolu ta’ dawn ir-regolamenti hu Regolamenti dwar l-Aġenzija għall-Pagamenti. Tifsir. Emendat: A.L.294 tal-2007; A.L.508L. 18 tal-2012; A.L.296; A.L.508 tal-2010; A. tal-2014. 2. F’dawn ir-regolamenti, kemm-il darba l-kuntest tal-kliem ma jkunx jeħtieġ xort’oħra- " l-Aġenzija" jew "l-Aġenzija għall-Pagamenti " tfisser l-Aġenzija għall-Pagamenti Agrikoli u Rurali fi ħdan il-Ministeru għall-Iżvilupp Sostenibbli, l-Ambjent u t-Tibdil fil-Klima; "l-Att " tfisser l-Att dwar l-Għajnuna Finanzjarja lill-Industriji tal-Biedja u tas-Sajd; Kap. 146. Kap. 146. " awtorità kompetenti " tfisser id-Direttorat għall-Iżvilupp tal-Politika u Implimentazzjoni tal-Programmi fi ħdan il-Ministeru għall-Affarijiet Ewropej u Twettiq tal-Manifest Elettorali; "EAFRD" tfisser Fond Agrikolu Ewropew għall-Iżvilupp Rurali (EAFRD); "EAGF" tfisser Fond Agrikolu Ewropew dwar Gwida u Garanzija (EAGF); " Fond" jew "Fondi" tfisser jew l-EAGF, l-EAFRD jew Fondi Nazzjonali; " Fondi Nazzjonali " tfisser fondi pprovduti mill-Gvern ta’ Malta; " Manwal ta’ Proċedura " tfisser sett ta’ regoli u linji gwida li jirregolaw l-operazzjonijiet varji u proċeduri li għandhom jiġu segwiti mill-Aġenzija għall-Pagamenti, skont ir-regolamenti tal-UE; "skema ta’ għajnuna " tfisser skema li taħtha persuna tista’ tapplika għal għajnuna finanazjarja; " uffiċjal awtorizzat " tfisser kull uffiċjal pubbliku assenjat biex jaqdid-dmirijiet tal-Aġenzija għall-Pagamenti. 3. T waqqif tal-Aġenzija għall-Pagamenti. Emendat: A.L.294 tal-2007; A.L.508 tal-2010; A.L.296 tal-2014. (1) Qegħda titwaqqaf Aġenzija għall-Pagamenti, li għandu jkollha l-funzjonijiet imniżżla f’dawn ir-regolamenti skont ir-Regolament (UE) Nru. 1306/2013 tal-Parlament Ewropew u tal-Kunsill. (2) L-Aġenzija għall-Pagamenti ma għandhiex tibda l-funzjonijiet tagħha sakemm tkun akkreditata skont il-kriterji preskritti fl-Anness I tar-Regolament tal-Kummissjoni (KE) Nru. 885/2006 mill-awtorità kompetenti u sakemm avviż ta’ din l-akkreditazzjoni jkun ġie pubblikat fil-Gazzetta, u lanqas ma għandha tkompli tagħmel il-funzjonijiet tagħha jekk l-akkreditazzjoni tagħha tiġi rtirata mill-awtorità kompetenti. (3) L-Aġenzija għall-Pagamenti għandha topera dejjem skont il-kriterji tar-Regolamenti tal-Kummissjoni, 883/2006 u l-Anness I tar-Regolament (KE) Nru. 885/2006, fir-rigward ta’: (a) Ambjent Intern: (i) Struttura tal-Organizzazzjoni; (ii) Standard tar-Riżorsi Umani; (iii) Delegazzjoni; (b) Attivitajiet ta’ kontroll: (i) Proċeduri għall-awtorizzazzjoni ta’ talbiet; (ii) Proċeduri għall-ħlas; (iii) Proċeduri għall-kontabilità; (iv) Proċeduri għall-avvanzi u sigurtajiet; (v) Proċeduri għad-djun; (vi) Traċċa tal-Awditjar; (ċ) Informazzjoni u Komunikazzjoni: (i) Komunikazzjoni; (ii) Sigurtà fis-sistemi tal-informazzjoni. (d) Monitoraġġ: (i) Monitoraġġ kontinwu permezz ta’ attivitajiet ta’ kontroll intern; (ii) Evalwazzjonijiet separati permezz ta’ servizz ta’ awditjar intern. (4) L-Aġenzija għall-Pagamenti għandha tadotta u timplimenta Manwali ta’ Proċedura fir-rigward tal-aspetti differenti tal-operat tagħha kif determinat skont is-sub regolament (3). (5) (a) Il-persuna responsabbli għat-tmexxija tal-Aġenzija għall-Pagamenti hija l-Kap tal-Aġenzija għall-Pagamenti. (b) Il-Kap tal-Aġenzija għall-Pagamenti huwa responsabbli għall-ħruġ ta’ fondi tal-UE dedikati għall-Politika Agrikola Komuni u għall-amministrazzjoni ta’ kuljum tal-Aġenzija għall-Pagamenti. (ċ) Il-Kap għandu jkun assistit minn dawk l-uffiċjali awtorizzati li jkunu assenjati mill-Aġenzija għall-Pagamenti. 4. Il-funzjonijiet tal-korp li jiċċertifika. (Revokat bl-Avviż Legali 294 tal-2007). 5. L-Aġenzija għall-Pagamenti tista’ tiddelega l-funzjoni ta’ awtorizzazzjoni, eċċ. Emendat: A.L.294 tal-2007. (Revokat bl-Avviż Legali 508 tal-2010). 6. Is-servizz intern ta’ verifika. (Revokat bl-Avviż Legali 294 tal-2007). 7. L-awtorizzazzjoni ta’ pagamenti. Sostitwit: A.L.294 tal-2007. (Revokat bl-Avviż Legali 508 tal-2010). 8. Proċedura ta’ implimentazzjoni. Sostitwit: A.L.294 tal-2007; A.L.508 tal-2010; A.L.296 tal-2014. L-Aġenzija għall-Pagamenti għandha timplimenta l-iskemi adottati skont id-dispożizzjonijiet tar-Regolamenti tal-Kunsill tal-UE u tal-Kummissjoni li jaqgħu taħt il-Politika Agrikola Komuni u skemi oħra stabbiliti mill-Ministru responsabbli għall-agrikoltura. 9. Protezzjoni ta’ sistemi komputerizzati. Sostitwit: A.L.294 tal-2007. (Revokat bl-Avviż Legali 508 tal-2010). 10. Pagamenti bil-quddiem. (Revokat bl-Avviż Legali 294 tal-2007). 11. Ġbir ta’ djun. (Revokat bl-Avviż Legali 294 tal-2007). 12. L-ipproċessar tal-applikazzjonijiet għandu jsir bil-ħeffa mill-Aġenzija. (Revokat bl-Avviż Legali 508 tal-2010). 13. (1) Kull tilwima li tirriżulta minn talbiet magħmulin lill-Aġenzija għall-Pagamenti għandha tiġi riżolta permezz ta’ arbitraġġ u għandha tiġi riferita għall-arbitraġġ kif hemm fir-Raba’ Skeda li tinsab mal-Att dwar l-Arbitraġġ fi żmien għoxrin ġurnata mid-data ta’ meta persuna tkun ġiet mgħarrfa mill-Aġenzija għall-Pagamenti bid-deċiżjoni tagħha jew mill-publikazzjoni tad-deċiżjoni tagħha skont il-każ, u ma tista’ tinġieb ebda azzjoni kontra l-Aġenzija għall-Pagamenti wara li jiskadi dak iż-żmien. (2) Meta t-tilwima tirrigwarda d-determinazzjoni ta’ liema bidwiqed jaħdem porzjon ta’ art agrikola u, jew għandu l-ġestjoni ta’ porzjon ta’ art agrikola, dik it-tilwima għandha tiġi riżolta bejn il-bdiewanfushom u għandha tiġi riżolta permezz ta’ arbitraġġ. (3) F’każ li fir-rigward tal-istess porżjon ta’ art, aktar minn bidwi wieħed japplika mal-Aġenzija għall-Pagamenti għall-għotja ta’ xi tip ta’ għajnuna, l-Aġenzija għall-Pagamenti m’għandha tagħti għajnuna lill-ebda bidwi minnhom u dan sakemm il-kwistjoni ma tiġix definittavement riżolta kif stipulat fis-sub regolament (2): Iżda d-dispożizzjonijiet ta’ dan is-subregolament m’għandhomx japplikaw fil-każ li l-partijiet ikkonċernati jissottomettu dikjarazzjoni konġunta li fiha jiddikkjaraw min minnhom qed jaħdem l-għalqa jew huwa xorta oħra intitolat għall-għotja skont dawk it-termini, dispożizzjonijiet u, jew kundizzjonijiet applikabbli għaliha: Iżda wkoll l-ebda parti ma tista’ titlob li tieħu xi għajnuniet b’lura u ma tista’ tittieħed ebda azzjoni għal danni kontra l-Aġenzija għall-Pagamenti f’każ li l-Aġenzija għall-Pagamenti taġixxi skont is-sub regolament (3). (4) F’każ ta’ arbitraġġ skont is-sub regolament (2), l-Aġenzija għall-Pagamenti għandha tiġi notifikata bid-deċiżjoni tal-arbitru. (5) F’kull tilwima li skont dan ir-regolament għandha tiġi riferita għall-arbitraġġ, għandhom japplikaw id-dispożizzjonijiet tal-Att dwar l-Arbitraġġ jew tar-regoli magħmulin taħt u, li għandhom x’jaqsmu ma’ arbitraġġ mandatorju. 14. Dawn ir-regolamenti għandhom japplikaw għal dawk l-arbitraġġi li jiġu istitwiti wara l-bidu fis-seħħ ta’ dawn ir-regolamenti; l-arbi traġġipendenti għandhom jibqgħu jiġu regolati skont ir-regolamenti kif kienu fis-seħħ qabel ma ġew fis-seħħ dawn ir-regolamenti: Iżda, fir-rigward tal-arbitraġġi li għadhom pendenti, l-ebda parti ma tista titlob għajnuniet b’lura u m’għandha ebda azzjoni għad-danni kontra l-Aġenzija għall-Pagamenti f’każ li din iddeċidiet li ma tagħtix għajnuna lil xi bidwi minħabba fir-raġunijiet elenkati fir-regolament 13(3).